Legal Document

Category: 27

Text:
35. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 302 της 25/31 Μαΐου 1989 (ΦΕΚ Α΄ 139) Οργανισμός του Ταμείου Επικουρικής Ασφαλίσεως Αρτοποιών. Έχοντας υπόψη: 1.Τις διατάξεις: α)Της παρ.5 του άρθρ.24 του Νόμ. 1558/85 "Κυβέρνηση και Κυβερνητικά Όργανα" (ΦΕΚ 137/Α/85). β)Των άρθρ.9 παρ.10, 11 του Νόμ. 1586/86 "Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των Οργανισμών τοπικής αυτοδιοίκησης και άλλες διατάξεις" (ΦΕΚ 37/Α/1.4.86) και του άρθρ.24 παρ.8 του ανωτέρω νόμου όπως αυτό αντικαταστάθηκε από το άρθρ.22 παρ.5 του Νόμ. 1735/87 "Προσλήψεις στο δημόσιο τομέα, κοινωνικός έλεγχος στη δημόσια διοίκηση, πολιτικά δικαιώματα και άλλες διατάξεις" (ΦΕΚ 195/Α/11.11.87). γ)της παρ.1 του άρθρ.17 του Νόμ. 1320/1983 (ΦΕΚ 6/Α/83). 2.Την 201/1989 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Οικονομικών και Υγείας, Πρόνοιας και Κοινωνικών Ασφαλίσεων, αποφασίζουμε: Διάρθρωση Υπηρεσιών Άρθρ.1.-Οι υπηρεσίες του Ταμείου Επικουρικής Ασφαλίσεως Αρτοποιών (ΤΕΑΑ) αποτελούν Διεύθυνση συγκροτούμενη ως κατωτέρω: 1.Τμήμα Παροχών 2.Τμήμα Εσόδων 3.Τμήμα Ασφάλισης-Μητρώου 4.Τμήμα Διοικητικού-Οικονομικού 5.Τμήμα Ελέγχου 6.Γραφείο Μηχανογράφησης 7.Γραφείο Νομικών Υποθέσεων. Αρμοδιότητες Διεύθυνσης Άρθρ.2.-Οι αρμοδιότητες της Διεύθυνσης ανάγονται στα παρακάτω θέματα κατανεμόμενα μεταξύ των τμημάτων και Γραφείων ως ακολούθως: 1.Τμήμα Παροχών α)Παραλαβή και έλεγχος δικαιολογητικών συνταξιοδότησης και αλληλογραφία με άλλους ασφαλιστικούς Οργανισμούς για προσμέτρηση χρόνου ασφάλισης. β)Επιμέλεια για την εφαρμογή όλων των διατάξεων επί των παροχών και της εξαγοράς προϋπηρεσίας. γ)Αναγνώριση του χρόνου στρατιωτικής θητείας και του χρόνου συμμετοχής στην Εθνική Αντίσταση των ασφαλισμένων και των συνταξιούχων. δ)Έλεγχος δικαιώματος προσμέτρησης χρόνου διαδοχικής ασφάλισης και παροχή ασφαλιστικών στοιχείων καθώς και μέριμνα για τον καθορισμό  χρόνου ασφάλισης των ασφαλισμένων και τον καθορισμό των απαιτήσεων και υποχρεώσεων του Ταμείου έναντι των άλλων Ασφαλιστικών Οργανισμών από τη διαδοχική ασφάλιση. ε)Παρακολούθηση διάρκειας αναπηριών και παραπομπή στις Υγειονομικές Επιτροπές του ΤΕΒΕ. στ)Επιμέλεια της χορήγησης των παροχών στους δικαιούχους, σύμφωνα με τις διατάξεις του Καταστατικού του Ταμείου, ύστερα από έλεγχο των υποβαλλομένων δικαιολογητικών. 2.Τμήμα Εσόδων. α)Μέριμνα για την κανονική είσπραξη των πόρων του Ταμείου και τη λήψη κάθε αναγκαστικού μέτρου για την είσπραξη καθυστερουμένων εισφορών. β)Υπολογισμός και επιβολή τόκων υπερημερίας λόγω καθυστέρησης καταβολής εισφορών. γ)Σύνταξη καταστάσεων των υποχρέων παρακράτησης και καταβολής εισφοράς αλευροβιομηχάνων, αλευρεμπόρων και αρτοποιών-σιμιτοποιών όλης της χώρας και έκδοση εντολών διενέργειας ελέγχου τούτων κατόπιν εγγράφου εντολής του Διευθυντού για ελέγχους εντός έδρας ή σε εξαιρετικές περιπτώσεις και εκτός έδρας, κατόπιν δε αποφάσεως του Δ.Σ. του Ταμείου για τους εκτός έδρας ελέγχους του Ταμείου. δ)Υποβολή κάθε χρόνο πορίσματος αποτελεσμάτων των ελέγχων και βεβαίωση των εσόδων του Ταμείου. 3.Τμήμα Ασφάλισης-Μητρώου α)Μέριμνα για την υπαγωγή στην ασφάλιση του Ταμείου κάθε ασφαλιζόμενου σύμφωνα με το Νόμο. β)Μέριμνα για διαπίστωση των ετών πραγματικής ασφάλισης των Αρτοποιών-Σιμιτοποιών από τα υποβαλλόμενα στο Ταμείο τιμολόγια αγοράς αλεύρων και λοιπά δικαιολογητικά, αλληλογραφία για συμπλήρωση αυτών και σύνταξη και υπογραφή της πράξης Ασφάλισης. γ)Μέριμνα για την τήρηση μητρώου ασφαλισμένων και ενημέρωση των ασφαλιστικών μερίδων των ΑρτοποιώνΣιμιτοποιών και του ευρετηρίου των ασφαλισμένων του κάθε έτους. 4.Τμήμα Διοικητικού-Οικονομικού α)Εφαρμογή των διατάξεων που αφορούν θέματα κατάστασης προσωπικού. β)Τήρηση συστήματος παρακολούθησης των στοιχείων των υπαλλήλων με ατομικά δελτία, καθώς και του προσωπικού μητρώου αυτών. γ)Παραλαβή και πρωτοκόλληση εισερχομένης και εξερχόμενης αλληλογραφίας. δ)Χαρακτηρισμός και διακίνηση της αλληλογραφίας καθώς και τήρηση γενικού Πρωτοκόλλου και Αρχείου. ε)Εξυπηρέτηση και παροχή πληροφοριών στους πολίτες. στ)Έκδοση εγκυκλίων, εκτύπωση και αναπαραγωγή εγκυκλίων και διαφόρων εντύπων, φροντίδα για την τήρηση αρχείου σειρών φύλλων της Εφημερίδας της Κυβερνήσεως, βιβλιοδέτηση αυτών καθώς και των πρακτικών του Δ.Σ. του Ταμείου. ζ)Δακτυλογράφηση όλων των εγγράφων του Ταμείου. η)Μέριμνα για την καθαριότητα και φύλαξη του κτιρίου του Ταμείου ως και μέριμνα για την παραλαβή, αποθήκευση και φύλαξη κάθε υλικού του Ταμείου. (Μετά τη σελ. 168,38(δ) Σελ. 168,39 Τεύχος ΙΒ-1-1 Σελ. 55 Ταμείο Επικουρικής Ασφάλισης Αρτοποιών 5.Γ.ε.35 θ)Μέριμνα για κάθε θέμα σχετικό με τη Διοίκηση του Ταμείου και την εκτέλεση των αποφάσεων του Διοικητικού Συμβουλίου σχετικά προς την αρμοδιότητά του. ι)Τήρηση των λογιστικών βιβλίων, κατάρτιση και παρακολούθηση της εκτέλεσης του προϋπολογισμού του Ταμείου και συμφωνία όλων των λογαριασμών. ια)Κατάρτιση του ετήσιου ισολογισμού και απολογισμού μετά της οικείας εκθέσεως. ιβ)Έκδοση χρηματικών ενταλμάτων πληρωμής, ενταλμάτων προπληρωμής και παρακολούθησης λογαριασμών με το Δημόσιο και τους τρίτους. ιγ)Έκδοση και παρακολούθηση των Δανείων που χορηγούνται στο προσωπικό του Ταμείου και στους ασφαλισμένους αυτού. ιδ)Παρακολούθηση, είσπραξη και απόδοση φόρων και κρατήσεων υπέρ του Δημοσίου και τρίτων. ιε)Μέριμνα για την κατά τις κείμενες διατάξεις πραγματοποίηση των δαπανών και εκκαθάριση των αποδοχών και λοιπών αποζημιώσεων του προσωπικού, των μελών του Δ.Σ. του Ταμείου και των τρίτων. ιστ)Παρακολούθηση και συμφωνία λογαριασμών Τραπεζών. ιζ)Μέριμνα για τις μεταβολές και απόδοση των συντάξεων στους συνταξιούχους του Ταμείου. ιη)Παρακολούθηση και εκτέλεση των συνταξιοδοτικών αποφάσεων. ιθ)Τακτοποίηση λογαριασμών από αναγνώριση προϋπηρεσιών. κ)Μέριμνα για την τακτοποίηση των απαιτήσεων και υποχρεώσεων του Ταμείου έναντι των άλλων Ασφαλιστικών Οργανισμών. κα)Επιμέλεια για τη διενέργεια διαγωνισμών προμήθειας υλικών εν γένει. κβ)Μέριμνα για την επισκευή και συντήρηση του κτιρίου, συντήρηση των ηλεκτρολογικών, τηλεφωνικών και υδραυλικών εγκαταστάσεων, την συντήρηση του εξοπλισμού των γραφείων και τήρηση μητρώου ειδών μηχανικού και λοιπού εξοπλισμού. κγ)Μέριμνα για την παρακολούθηση, την αξιοποίηση και εκμετάλλευση της περιουσίας του Ταμείου και την είσπραξη των εσόδων που προέρχονται από αυτό. 5.Τμήμα Ελέγχου α)Μέριμνα για τον έλεγχο κάθε πράξης λογιστικού περιεχομένου για την οποία ενεργείται εγγραφή στα βιβλία του Ταμείου. β)Θεώρηση του ακριβούς και αιτιολογημένου των εγγραφών που έγιναν στα βιβλία του Ταμείου και έλεγχος των δικαιολογητικών επί τη βάσει των οποίων έγιναν οι εγγραφές. Σελ. 168,40 Τεύχος ΙΒ-1-1 Σελ. 56 γ)Έλεγχος και συνυπογραφή του ετήσιου προϋπολογισμού, ισολογισμού και απολογισμού του Ταμείου. δ)Έλεγχος των εσόδων του Ταμείου και των εκκαθαρίσεων όλων των οφειλετών αυτού. ε)Έλεγχος όλων των εντολών πληρωμής που εκδίδει το Ταμείο και γενικά όλων των δαπανών τις οποίες θεωρεί πριν την εκτέλεσή τους. στ)Έλεγχος όλων των τιμολογίων αγοράς αλεύρων και λοιπών δικαιολογητικών που υποβάλλονται στο Ταμείο από τους αρτοποιούς για αναγνώριση του χρόνου πραγματικής ασφάλισης. ζ)Εκτέλεση κάθε άλλης Ελεγκτικής Υπηρεσίας η οποία ανατίθεται από τη Διεύθυνση του Ταμείου. η)Έλεγχος όλων των συνταξιοδοτικών υποθέσεων, των παρατάσεων ανικανότητας των συνταξιούχων και της αναγνώρισης γάμου ασφαλισμένων του Ταμείου. 6.Γραφείο Μηχανογράφησης α)Μέριμνα για την επεξεργασία στοιχείων και μηχανογράφηση όλων των εργασιών του Ταμείου. β)Επιμέλεια της ανάλυσης και σχεδιασμός των υπό μηχανογράφηση εργασιών. γ)Κατάρτιση σχετικών προγραμμάτων. δ)Μέριμνα για την κωδικοποίηση των εχόντων ανάγκη υπηρεσιακών στοιχείων. ε)Τήρηση, ενημέρωση και ταξινόμηση του μηχανογραφικού αρχείου. 7.Γραφείο Νομικών Υποθέσεων α)Προάσπιση δια της δικαστικής οδού των συμφερόντων του Ταμείου και επίλυση κάθε νομικού θέματος που ήθελε προκύψει κατά τη λειτουργία του Ταμείου. β)Εκτέλεση των νομοτεχνικών εργασιών που απαιτούνται για την τροποποίηση ή συμπλήρωση των Καταστατικών διατάξεων του Ταμείου. γ)Σύνταξη γνωμοδοτήσεων για κάθε υπόθεση του Ταμείου που θα ζητηθεί από το Διοικητικό Συμβούλιο ή το Διευθυντή του Ταμείου. δ)Συνταξη συμβάσεων και συμφωνητικόν του Ταμείου για τα οποία απαιτούνται νομικές γνώσεις. ε)Ενημέρωση των υπηρεσιών του ταμείου σχετικά με τους νόμους, τη νομολογία και τις Υπουργικές αποφάσεις που το αφορούν. 5.Γ.ε.35 Ταμείο Επικουρικής Ασφάλισης Αρτοποιών Σύσταση Κλάδων και θέσεων Άρθρ.3.-Στο Ταμείο Επικουρικής Ασφαλίσεως Αρτοποιών συνιστώνται: α)Κλάδος ΔΕ Προσωπικού Η/Υ της κατηγορίας ΔΕ. β)Κλάδος ΔΕ Δακτυλογράφων - Στενογράφων της κατηγορίας ΔΕ. Στους πιο πάνω κλάδους συνιστώνται 4 νέες θέσεις προσωπικού, ως εξής : ΚΑΤΗΓΟΡΙΑ ΔΕ: -Κλάδος ΔΕ Προσωπικού Η/Υ (ειδικότητας χειριστών ηλεκτρονικού υπολογιστή) θέσεις 3. -Κλάδος ΔΕ Δακτυλογράφων - Στενογράφων, ειδικότητας δακτυλογράφων Ελληνικής, θέση μία (1). Διάρθρωση θέσεων Άρθρ.4.-Οι θέσεις του προσωπικού του Ταμείου Επικουρικής Ασφαλίσεως Αρτοποιών που προβλέπονται από την Φ.132/1337/28.11.1986 (ΦΕΚ 871/Β/1986) κοινή απόφαση των Υπουργών Προεδρίας της Κυβέρνησης και Υγείας, Πρόνοιας και Κοινωνικών Ασφαλίσεων και από τις διατάξεις του Π.Δ. 188/87, (ΦΕΚ 90/Α/1987), της παρ.2 του άρθρ.12 του Ν.Δ. 135/46 και το άρθρ.3 του παρόντος, αναδιαρθρώνονται κατά κατηγορία και κλάδο ως εξής: Α)ΜΟΝΙΜΟ ΠΡΟΣΩΠΙΚΟ: α)ΚΑΤΗΓΟΡΙΑ ΠΕ: -Κλάδος ΠΕ Διοικητικός - Οικονομικός, θέσεις 16 β)ΚΑΤΗΓΟΡΙΑ ΤΕ: -Κλάδος ΤΕ Διοικητικός - Λογιστικός, θέσεις 2 γ)ΚΑΤΗΓΟΡΙΑ ΔΕ: -Κλάδος ΔΕ Διοικητικός – Λογιστικός, θέσεις 13 -Κλάδος ΔΕ Προσωπικού Η/Υ (ειδικότητας χειριστών ηλεκτρονικού υπολογιστή), θέσεις 3. -Κλάδος ΔΕ Δακτυλογράφων - Στενογράφων, ειδικότητας δακτυλογράφων Ελληνικής, θέση 1. δ)ΚΑΤΗΓΟΡΙΑ ΥΕ: -Κλάδος ΥΕ Επιμελητών, θέσεις 4 (για εργασίες θυρωρού, συνοδού ανελκυστήρα, μεταφοράς εγγράφων, μεταφοράς επίπλων και σκευών, εποπτείας κτιρίου, χειρισμοί μηχανημάτων αναπαραγωγής εγγράφων, ταξινόμησης εγγράφων, φύλαξης χώρων επιστάτη, αποθηκαρίου ή βοηθοί αποθηκαρίου και άλλες συναφείς βοηθητικές εργασίες). -Κλάδος ΥΕ Προσωπικοί καθαριότητας, θέση μία (1). (Για εργασία καθαρισμού εσωτερικών και εξωτερικών χώρων και άλλες συναφείς εργασίες). Η τακτική αυτή θέση θα πληρωθεί μετά την αποχώρηση της καθαρίστριας που υπηρετεί στο Ταμείο με σχέση εργασίας ιδιωτικού δικαίου αορίστου χρόνου. Προσόντα διορισμού για την πλήρωση των πιο πάνω θέσεων προσωπικού ορίζονται τα προβλεπόμενα στο Π.Δ. 194/88 "Καθορισμός των προσόντων διορισμού σε θέσεις Δημοσίων Υπηρεσιών και Νομικών Προσώπων Δημοσίου Δικαίου" (ΦΕΚ 84/Α/1988). Β.ΛΟΙΠΟ ΠΡΟΣΩΠΙΚΟ: -Μία (1) θέση νομικού συμβούλου με έμμισθη εντολή και άδεια δικηγορίας στον Άρειο Πάγο. -Μία (1) προσωρινή θέση καθαρίστριας ιδιωτικού δικαίου αορίστου χρόνου Νόμ. 1735/87 (Απ. Υπουργού Υγείας, Πρόνοιας και Κοινωνικών Ασφαλίσεων Φ. 134/2361/88 (ΦΕΚ 371/Β/88 και 574/Β/ 88). Προϊστάμενοι Υπηρεσιών Άρθρ.5.-1.Στη Διεύθυνση του Ταμείου προΐσταται υπάλληλος του Κλάδου ΠΕ Διοικητικού - Οικονομικού ή υπάλληλος του Κλάδου ΤΕ Διοικητικού -Λογιστικού ή υπάλληλος Κλάδου ΔΕ Διοικητικού Λογιστικού ο οποίος υπογράφει κάθε έγγραφο του Ταμείου και συνυπογράφει με τον Πρόεδρο του Διοικητικού Συμβουλίου τους προϊσταμένους των τμημάτων Διοικητικού – Οικονομικού και Ελέγχου, τις Επιταγές, εντάλματα πληρωμών πάσης φύσεως και τις εντολές προς τις Τράπεζες. Παρίσταται στις συνεδριάσεις του Διοικητικού Συμβουλίου ως εισηγητής σε όλα τα θέματα που εξετάζονται από αυτό. 2.Στα τμήματα προΐστανται υπάλληλοι του Κλάδου ΠΕ Διοικητικού - Οικονομικού ή υπάλληλοι του κλάδου ΤΕ Διοικητικού - Λογιστικού ή υπάλληλοι του κλάδου ΔΕ Διοικητικού - Λογιστικού. 3.Στο Γραφείο Μηχανογράφησης προΐσταται υπάλληλος του Κλάδου ΔΕ Προσωπικού Η/Υ. Κατάταξη Προσωπικού Άρθρ.6.-Οι υπάλληλοι του Ταμείου Επικουρικής Ασφαλίσεως Αρτοποιών που υπηρετούν κατά την έναρξη ισχύος του δ/τος αυτού, κατατάσσονται σε αντίστοιχες θέσεις σε κατηγορία και κλάδο, ως εξής: Α.ΜΟΝΙΜΟ ΠΡΟΣΩΠΙΚΟ: α)Στον Κλάδο ΠΕ Διοικητικό – Οικονομικό, οι υπάλληλοι του κλάδου ΠΕ Διοικητικού – Οικονομικού. β)Στον Κλάδο ΤΕ Διοικητικό - Λογιστικό, οι υπάλληλοι του Κλάδου ΤΕ Διοικητικού - Λογιστικού. γ)Στον Κλάδο ΔΕ Διοικητικό - Λογιστικό, οι υπάλληλοι του Κλάδου ΔΕ Διοικητικού – Λογιστικού. δ)Στον Κλάδο ΥΕ Επιμελητών, οι υπάλληλοι του Κλάδου ΥΕ Βοηθητικού Προσωπικού. Β.ΛΟΙΠΟ ΠΡΟΣΩΠΙΚΟ: Στη θέση νομικού συμβούλου με έμμισθη εντολή, ο νομικός σύμβουλος. Στην προσωρινή θέση καθαρίστριας, η καθαρίστρια με σχέση εργασίας ιδιωτικού δικαίου αορίστου χρόνου. Καταργούμενες διατάξεις Άρθρ.7.-Από τη δημοσίευση του παρόντος καταργούνται οι διατάξεις: α)της υπ' αριθ. 14508/1881/7.7.1947 απόφασης του Υπουργού Εφοδιασμού "περί κανονισμού λειτουργίας του Ταμείου Επικουρικής Ασφαλίσεως Αρτοποιών" (ΦΕΚ 92 /Β /1947), β)της παρ.2 του άρθρ. 12 του Ν.Δ. 135/46 "περί Τα(Μετά τη σελ. 168,40) Σελ. 168,401 Τεύχος ΙΒ – 1 –1 Σελ. 57 Ταμείο Επικουρικής Ασφάλισης Αρτοποιών 5.Γ.ε.35 μείου Επικουρικής Ασφαλίσεως Αρτοποιών" (ΦΕΚ 299/Α/1946), γ)της υπ' αριθ. Φ. 134/1337/28.11. 1986 κοινής απόφασης των Υπουργών Προεδρίας της Κυβερνήσεως και Υγείας Πρόνοιας και Κοινωνικών Ασφαλίσεων "περί προσαρμογής κλάδων και θέσεων τακτικού προσωπικού του Ταμείου Επικουρικής Ασφαλίσεως Αρτοποιών" (ΦΕΚ 871/Β/1986). δ)της παρ.4 της υπ' αριθ. Φ.104/1764/12.10.1987 κοινής Απόφασης των Υπουργών Προεδρίας της Κυβερνήσεως και Υγείας, Πρόνοιας και Κοινωνικών Ασφαλίσεων "Καθορισμός Προϊσταμένων Οργανικών μονάδων σε Ασφαλιστικούς Οργανισμούς" (ΦΕΚ 572/1987). ε)Οι διατάξεις του Π.Δ. 188/87 (ΦΕΚ 90/Α/1987) καθώς και κάθε άλλη διάταξη που αντίκειται στις διατάξεις του παρόντος.